Miyszko w ańcli w moji siyni
Ciyngym loto do mie po słodach
Roz chce bombona ,roz na loda
To zaś chce koncek szekulady
Pozbyć sie go niy dowom rady
Cołki dziyń mi tak Ecik loto
To po tamto to zaś po to
Idź mi do sklepu po kilo soli
A łon mi godo że mie smoli
Prosza Ecik idź mi ze psym
Niy chce mu sie,to taki lyń
Godom, Ecik niy lotej po słodach
Łon mi na to, to dejcie na loda
Mom dojś Ecika zamkna dźwi
Niy byda suchać te dejcie mi
Chocioż Ecika mi boło szkoda
Niy dałach bombona ani na loda
Stoji mi Ecik teroz pod łoknami
Coś mi pokazuje środkowymi palcami.
Autor : Janina Zoch
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pag_Latn pol_Latn quy_Latn vec_Latn szl_Latn szl_Latn pol_Latn ast_Latn